എം. ചന്ദ്രൻ

കേരളത്തിലെ ഒരു സിപിഐഎം പ്രവർത്തകനും മുൻ നിയമസഭാംഗവുമായിരുന്നു എം. ചന്ദ്രൻ (15 ജൂലൈ 1946-1 മേയ് 2023). ആലത്തൂർ നിയമസഭാമണ്ഡലത്തിൽ നിന്നും സി.പി.ഐ.എം. പ്രതിനിധിയായാണ് ഇദ്ദേഹം പന്ത്രണ്ടും, പതിമൂന്നും കേരളനിയമസഭകളിൽ അംഗമായത്.മാർക്സിസ്റ്റ് പാർട്ടി സംസ്ഥാന സെക്രട്ടേറിയറ്റ്-സംസ്ഥാന സമിതി അംഗമായും മാർക്സിസ്റ്റ് പാർട്ടിയുടെ പാലക്കാട് ജില്ലാസെക്രട്ടറിയായും പ്രവർത്തിച്ചിട്ടുണ്ട്.

 ജീവിതരേഖ 
പാലക്കാട് ജില്ലയിലെ തൃത്താല താലൂക്കിലെ ആനക്കരയിൽ മേലേപ്പുറത്ത് വീട്ടിൽ എം.കൃഷ്ണന്റേയും അമ്മുക്കുട്ടിയുടേയും മകനായി 1946 ജൂലൈ 15ന് ജനനം. പത്താം തരമാണ് വിദ്യാഭ്യാസ യോഗ്യത. കേരള സ്റ്റുഡൻസ് ഫെഡറേഷനിലൂടെ രാഷ്ട്രീയ പ്രവർത്തനമാരംഭിച്ചു. 1970-ൽ മാർക്സിസ്റ്റ് പാർട്ടി അംഗമായ ചന്ദ്രൻ 1975 മുതൽ 1982 വരെ കപ്പൂർ ലോക്കൽ കമ്മിറ്റി സെക്രട്ടറിയായിരുന്നു. 1982-ൽ തൃത്താല ഏരിയ കമ്മറ്റിയുടെ ആദ്യ സെക്രട്ടറിയായി. 1985-ൽ പാലക്കാട് ജില്ലാ സെക്രട്ടേറിയറ്റിലേക്കും 1987-ൽ പാർട്ടി സംസ്ഥാന കമ്മറ്റിയിലേക്കും തിരഞ്ഞെടുക്കപ്പെട്ടു. 1987-ൽ മാർക്സിസ്റ്റ് പാർട്ടിയുടെ പാലക്കാട് ജില്ലാ സെക്രട്ടറിയായിരുന്ന ടി. ശിവദാസമേനോൻ മന്ത്രിയായതിനെ തുടർന്ന് ജില്ലാ സെക്രട്ടറിയായി. 1987 വരെ 1998 വരെ ജില്ലാ സെക്രട്ടറിയായിരുന്ന എം.ചന്ദ്രൻ 1998-ൽ പാർട്ടി സംസ്ഥാന സെക്രട്ടേറിയറ്റ് അംഗമായി.

1998-ലെ പാലക്കാട് സംസ്ഥാന സമ്മേളനത്തോടെ മാർക്സിസ്റ്റ് പാർട്ടിയിൽ മേധാവിത്തം നേടിയ വി.എസ്.അച്യുതാനന്ദന്റെ അടുത്ത അനുയായിയായി അറിയപ്പെട്ടു. 1998-ൽ പാർട്ടി സെക്രട്ടറിയായ പിണറായി വിജയൻ 2005-ലെ മലപ്പുറം സമ്മേളനത്തിൽ പാർട്ടി പിടിച്ചതോടെ വി.എസിൻ്റെ പാർട്ടിയിലെ പിടി അയഞ്ഞു."വി എസിൻറെ വലം കൈ, യാത്രയാവുന്നത് പിണറായി പാർട്ടി പിടിച്ചതോടെ ഗ്രാഫ് താഴേയ്ക്കായ സിപിഎം നേതാവ്" https://www.asianetnews.com/kerala-news/v-s-achuthanandans-right-hand-a-leader-lose-his-charm-with-pinarayi-vijayans-growth-m-chandran-no-more-etj-ru0cwn2006-ൽ വി.എസ് പക്ഷക്കാരായ എം.ചന്ദ്രനെയും എസ്.ശർമ്മയെയും പാർട്ടി സെക്രട്ടേറിയറ്റിൽ നിന്ന് സംസ്ഥാന സമിതിയിലേക്ക് തരംതാഴ്ത്തി. 2022-ലെ എറണാകുളം സമ്മേളനത്തോടെ എം.ചന്ദ്രൻ സംസ്ഥാന കമ്മിറ്റിയിൽ നിന്ന് ഒഴിവായി.

2006 മുതൽ 2016 വരെ ആലത്തൂരിൽ നിന്നുള്ള നിയമസഭാംഗമായിരുന്നു. 2006-ൽ എം.ചന്ദ്രനെ ആലത്തൂർ വിജയിപ്പിച്ചത് നിയമസഭ തിരഞ്ഞെടുപ്പ് ചരിത്രത്തിലെ അതു വരെയുള്ള ഏറ്റവും വലിയ ഭൂരിപക്ഷത്തോടെയാണ്. 47,671 വോട്ടിന്റെ ഭൂരിപക്ഷമാണ് അന്ന് നേടിയത്. മികച്ച സംഘാടകനെന്ന നിലയിൽ ശ്രദ്ധേയനായി. കപ്പൂർ പഞ്ചായത്ത് പ്രസിഡന്റ്(1980-1988), സി.ഐ.ടി.യു സംസ്ഥാന സെക്രട്ടറി, കർഷക സംഘം ജില്ലാ സെക്രട്ടറി, വിവിധ ട്രേഡ് യൂണിയനുകളുടെ ഭാരവാഹി എന്നീ നിലകളിലും പ്രവർത്തിച്ചു. അവസാന നാളുകളിൽ സി.പി.എം ജില്ലാക്കമ്മറ്റിയിൽ പ്രത്യേക ക്ഷണിതാവായിരുന്നു."എം.ചന്ദ്രൻ: സൗമ്യനായ കണിശക്കാരൻ" https://www.manoramaonline.com/district-news/palakkad/2023/05/03/cpm-leader-m-chandran-passes-away-palakkad.html

 സ്വകാര്യ ജീവിതം 
 ഭാര്യ : കെ.കോമളവല്ലി(മുൻ ജില്ലാ കൗൺസിലർ)
 മക്കൾ :
 എം.സി.ആഷി(ഗവ.പ്ലീഡർ കേരള ഹൈക്കോടതി)
 എം.സി.ഷാബി(ചാർട്ടേഡ് അക്കൗണ്ടൻറ്)
 മരുമക്കൾ
 സൗമ്യ, ശിഷ

 മരണം 
വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ എറണാകുളത്തെ സ്വകാര്യ ആശുപത്രിയിൽ വച്ച് 2023 മെയ് ഒന്നിന് അന്തരിച്ചു."എം ചന്ദ്രന് വിട, സംസ്‌കാരം വൈകിട്ട് വീട്ടുവളപ്പിൽ" https://www.kairalinewsonline.com/m-chandran-funerals"മുതിർന്ന സി.പി.എം നേതാവ് എം.ചന്ദ്രൻ അന്തരിച്ചു | M Chandran | cpm | manoramanews | Breaking News | Manorama News" https://www.manoramanews.com/india/latest/2023/05/01/cpm-leader-m-chandran-passes-away.html"മുതിർന്ന സി.പി.എം. നേതാവും ആലത്തൂർ മുൻ എം.എൽ.എയുമായിരുന്ന എം. ചന്ദ്രൻ അന്തരിച്ചു , former mla m chandran passes away" https://www.mathrubhumi.com/news/kerala/senior-cpm-leader-and-alathur-former-mla-m-chandran-passes-away-1.8522929

 അവലംബം 

വർഗ്ഗം:1946-ൽ ജനിച്ചവർ
വർഗ്ഗം:ജൂലൈ 15-ന് ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:2023-ൽ മരിച്ചവർ